《清平乐　朱菋堂驾部画红梅一枝见寄》
清代·张祥河

南枝春半。谁信寒犹浅。还向陇头寻梦见。夜雪江南未满。

盈盈紫萼相思。一屏疏影香迟。疑是玉妃新嫁，东君亲为调脂。

作者简介：（1785—1862）江苏娄县人，字诗舲。嘉庆二十五年进士，授内阁中书，充军机章京。道光间历户部郎中、河南按察使、广西布政使、陕西巡抚。在豫治祥符决口能始终其事。咸丰间，官至工部尚书。工诗词，善画山水花卉。有《小重山房集》。卒谥温和。